**Zirga nomas līgums**

20\_\_. gada \_\_.\_\_\_\_\_\_\_\_

 \_\_\_\_\_\_\_\_\_\_ (Vārds, Uzvārds vai juridiskas personas nosaukums), personas kods/reģistrācijas nr. >>>>>>, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - “Īpašnieks”), no vienas puses un

 \_\_\_\_\_\_\_\_\_\_ (Vārds, Uzvārds vai juridiskas personas nosaukums), personas kods/reģistrācijas nr. >>>>>>, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (turpmāk - “Nomnieks”) no otras puses, kopā saukti “Puses”, bez viltus, maldības un spaidiem, noslēdza šāda satura līgumu, turpmāk- Līgums:

1. **LĪGUMA PRIEKŠMETS**

1.1 Īpašnieks iznomā un Nomnieks pieņem nomā zirgu:

 Vārds: \_\_\_\_\_\_\_\_\_\_\_ Škirne: \_\_\_\_\_\_\_\_\_\_

 Dzimšanas dati:\_\_\_\_\_\_ Dzimums: \_\_\_\_\_\_\_\_\_\_\_\_

 ID numurs: LV\_\_\_\_\_\_\_\_\_\_\_\_\_\_ Krāsa: \_\_\_\_\_\_\_\_\_\_,

 (turpmāk - “Zirgs”)

* 1. Ar šo Līgumu Nomniekam netiek nodotas īpašuma tiesības uz Zirgu.
	2. Nomnieks apņemas izmantot zirgu šādam mērķim:
	jāšanai/jāšanai un braukšanai, ceļošanai ES/Baltijas/Latvijas teritorijā/ treniņnodarbību vadīšanai/ treniņiem konkūrā/ treniņiem iejādē.
	3. Īpašnieks apliecina, ka Zirgs ir praktiski vesels, balstoties uz veiktajām veselības pārbaudēm pirms Zirga nodošanas Nomniekam.
	4. Īpašnieks apliecina, ka tas ir informējis Nomnieku par Zirga raksturu, īpatnībām, fizisko kondīciju un prasmēm un nav noklusējis tam zināmas, iepriekš konstatētas Zirga veselības vai uzvedības problēmas (Līguma 1.pielikums).
	5. Nomnieks apliecina, ka ir iepazinies ar Zirga vizuālo stāvokli/ kondīciju/ tam piemītošajām iemaņām un prasmēm, kas norādītas Līguma 1.pielikumā un neievirza iebildumus vai pretenzijas pret to.
1. **NOMAS NOTEIKUMI**
	1. Nomas noteikumi nosaka, ka Nomnieks nav reģistrēts Zirga īpašnieks un viņam nav atļauts aizdot, iznomāt vai pārdot Zirgu trešajām personām.
	2. Zirga pieņemšanas- nodošanas brīdī Puses aizpilda pārvietošanas deklarāciju. Īpašnieks uz nomas laiku nodod Nomniekam (nodošanai novietnes, kurā uzsturēsies Zirgs, turētājam) Zirga pasi.
	3. Ar šo Līgumu Īpašnieks pilnvaro Nomnieku slēgt Pansijas/zirga uzturēšanas līgumu, pansijas/ novietnes vietu iepriekš saskaņojot ar Īpašnieku.
	4. Īpašniekam ir tiesības pārdot Zirgu par to brīdinot Nomnieku vismaz 1 (vienu) mēnesi iepriekš, vai abpusēji vienojoties par citu laiku.
	5. Pases Nozaudēšanas gadījumā Nomnieks sedz pases dublikāta izgatavošanas izmaksas.
	6. Zirga pārvietošnas izmaksas uz/ no Nomnieka izvēlēto novietni, sedz Nomnieks/ Īpašnieks.
2. **NOMAS MAKSA UN NORĒĶINU KĀRTĪBA**
	1. Zirga nomas maksa mēnesī tiek noteikta: xx EUR (xx *euro*, 00 centi) apmērā, turpmāk- Nomas maksa.
	2. Īpašnieks apņemas izrakstīt rēķinu par Nomas maksu ar katra nākamā mēneša 1.datumu, nosūtot to uz Nomnieka uz e-pasta adresi **xx@gmail.com.**
	3. Nomnieks apņemas samaksāt Nomas maksu **līdz tekošā mēneša 15. datumam** uz Īpašnieka bankas kontu: **xx**.
	4. Gadījumā, ja Nomnieks savlaicīgi nesamaksā Nomas maksu, tiek aprēķināts līgumsods 1% (viens procents) apmērā no izrakstītā rēķina summas par katru nokavēto apmaksas dienu.
	5. Gadījumā, ja Zirgs gūst traumu vai saslimst, tādējādi uz laiku, kas pārsniedz 30 (trīsdesmit) dienas, neļaujot tam sasniegt 1.3. punktā noteikto mērķi, Pusēm vienojoties, Īpašnieks var piemērot atlaidi Zirga nomas maksai.
	6. Zirga pārdošanas vai vienpusējas Līguma izbeigšanas gadījumā Īpašnieks atgriež Nomniekam Nomas makas pārmaksu par neizmantotajām dienām.
3. **LĪGUMA TERMIŅŠ UN IZBEIGŠANA**
	1. Līgums stājas spēkā tā parakstīšanas brīdī un ir spēkā līdz 20\_\_.gada \_.\_\_\_\_\_\_/ vai nenoteiktu laiku.
	2. Pēc Pušu vienošanās, Līguma darbības termiņš var tikt pagarināts.
	3. Puses var izbeigt Līguma darbību pirms termiņa, noslēdzot attiecīgo rakstveida vienošanos.
	4. Jebkura Puse Līgumu var pārtraukt rakstiski paziņojot par to otrai Pusei vismaz 30 (trīsdesmit) dienas iepriekš.
	5. Puses var vienpusēji izbeigt Līgumu, neievērojot Līguma 4.4.punktā noteikto paziņošanas termiņu:
		1. ja kāda no Pusēm pārkāpj šī Līguma noteikumus un minētais pārkāpums pēc otras Puses paziņojuma netiek nekavējoties novērsts;
		2. ja Zirgs neatbilst Īpašnieka sniegtajam aprakstam (Līguma pielikums Nr.1) vai nav piemērots Zirga izmantošanas mērķim, kas norādīts Līguma 1.3 punktā;
		3. ja Zirgs gūst traumu vai saslimst, tādējādi uz laiku, kas pārsniedz 30 (trīsdesmit) dienas, neļaujot sasniegt Līguma 1.3. punktā noteikto mērķi;
		4. ja Puses nevar vienoties par Zirga uzturēšanās novietni (Līguma 5.1.3.punkts);
		5. ja iestājusies Zirga nāve.
4. **NOMNIEKA TIESĪBAS, PIENĀKUMI UN ATBILDĪBA**
	1. Nomnieks apņemas:
		1. turēt Zirgu novietnē Nr. \_\_\_\_\_\_\_\_\_\_\_ ar adresi \_\_\_\_\_\_\_\_\_\_\_\_\_\_\_\_\_\_\_\_\_\_.
		2. nodrošināt, ka zirgu izmanto tikai Nomnieks, izņemot gadījumus, kas rakstiski saskaņoti ar Īpašnieku (2.Pielikums);
		3. rakstiski informēt Īpašnieku vismaz 1 (vienu) mēnesi iepriekš, ja tas Zirgu vēlas pārvietot uz citu novietni;
		4. Līguma darbības laikā attiekties pret zirgu Zirgu ar krietna saimnieka rūpību;
		5. nodrošināt zirga ikdienas aprūpi (1.Pielikums), uzraugot vai Zirgam tiek nodrošināts piemērots un pietiekams uzturs, pakaiši, drošas ganības/ pastaigu aploki un apkārtējā vide, kā arī veikt visu iespējamo, lai saglabātu Zirgu labā fiziskā un mentālā stāvoklī;
		6. regulāri un saskaņā ar Ministru kabineta noteikumiem Nr.5 „Lauksaimniecības dzīvnieku vispārīgās labturības prasības” un atbilstoši Zirga veselībai/ vajadzībām nodrošināt zirga nagu apkopi, veikt savlaicīgu vakcināciju, attārpošanu un citas nepieciešamās veterinārās manipulācijas, saskaņojot izvēlēto attiecīgi kvalificēto speciālistu ar Īpašnieku;
		7. nekavējoties informēt Īpašnieku par Zirga veselības pasliktināšanās/ traumu gadījumiem un saskaņot jebkuras Zirgam veicamās veterināras manipulācijas.
		8. Nomnieks nekavējoties sazinās ar Īpašnieku Zirga koliku, klibuma, ādas plēsumu u.c. traumu gadījumā, un Īpašnieks pieņem lēmumu, kādu vetārstu pieaicināt konkrētajā situācijā. Gadījumā, ja radusies situācija ir kritiska (akūta) Zirga veselībai un dzīvībai, un Nomniekam neizdodas operatīvi sazināties ar Īpašnieku (pa mobilo tālruni), Nomniekam ir pienākums nekavējoties rīkoties un nodrošināt Zirgam nepieciešamo veterināro ārstēšanu akūtos gadījumos, ko veic reģistrēts un kvalificēts veterinārārsts;
		9. nodrošināt, ka Zirga pasē tiek veikti ieraksti par Zirgam veiktajam manipulācijām Līguma darbības laikā.
	2. Nomniekam ir pienākums sazināties ar Īpašnieku ne retāk kā reiz 30 (trīsdesmit) dienās, lai sniegtu atskaites/ informāciju par Zirga veselības stāvokli, fizisko kondīciju, treniņu progresu u.c. jautājumos, kas skar Zirga fizisko vai mentālo stāvokli.
	3. Nomniekam ir pienākums segt Līguma 5.1.5., 5.1.6., 5.1.7., 5.1.8..punktos noteiktās izmaksas.
	4. Gadījumā, ja Zirgam iestājas hroniska veselības stāvokļa saasinājums (1.Pielikums), Nomniekam ir pienākums pēc veterinārārsta rekomendācijas nodrošināt Zirgam slodzes samazinājumu/ izrakstīto terapiju.
	5. Nomnieks ir atbildīgs par Zirga kopšanu/jāšanu/treniņiem un citiem ar Zirga izmantošanu saistītajiem riskiem.
	6. Nomniekam ir tiesības pieņemt lēmumus par Zirga ikdienu (papildus barības, vitamīni, piemērota inventāra izvēle, treniņu grafiki un metodes, rekreācijas metodes attiecīga speciālista uzraudzībā (t.sk adatu terapija, fizioterapijas, kompreses), saskaņojot tos ar Īpašnieku.
	7. Nomnieks ir atbildīgs par trešajām personām vai to mantai nodarītajiem zaudējumiem Zirga izmantošanas laikā.
	8. Īpašnieks nav atbildīgs par jebkādiem negatīviem starpgadījumiem, pretenzijām, bojājumiem vai ievainojumiem, kas radušies jebkurā brīdī Zirga nomāšanas laikā, izņemot savas darbības vai bezdarbības rezultātā.
	9. Nomnieks apņemas atlīdzināt Īpašniekam radušās izmaksas, kas izriet no Zirga radītajiem zaudējumiem vai ievainojumiem trešajām personām Līguma darbības laikā.
	10. Līguma darbības beigās (neatkarīgi no iemesliem), Nomniekam ir pienākums atgriezt Īpašniekam Zirgu, Zirga pasi un inventāru, ja tāds ticis nodots kopā ar Zirgu.
5. **ĪPAŠNIEKA** **TIESĪBAS, PIENĀKUMI UN ATBILDĪBA**
	1. Īpašniekam ir tiesības iebilst pret Zirga pārvešanu uz jauno adresi/novietni un vienpusēji atkāpties no Līguma, ja tas nevar vienoties ar Nomnieku par abpusēji pieņemamu Zirga turēšanas vietu.
	2. Īpašniekam ir tiesības apmeklēt Zirgu novietnes darba laikā un/ vai pārbaudīt tā izmantošanu atbilstoši šī Līguma noteikumiem. Īpašnieks apņemas nepamatoti netraucēt un nekavēt Nomnieku izmantot Zirgu Līgumā paredzētajam mērķim.
	3. Īpašnieks apņemas bez kavēšanās pēc Nomnieka pamatota lūguma izsniegt tam nepieciešamās atļaujas, pilnvarojumus, saskaņojumus un citus dokumentus, kurus Nomniekam ir nepieciešams saņemt no Īpašnieka Zirga lietošanai, uzturēšanai, ja tas atbilst un ir nepieciešams šajā Līgumā 1.3.punktā norādītajam Zirga lietošanas mērķim.
	4. Īpašnieks apņemas atmaksāt Nomniekam visas/pusi veterinārās vai citas Nomnieka samaksātās maksas vai izdevumus akūtos gadījumos, ja vien situācija nav radusies Nomnieka tīšas darbības /bezdarbības vai rupjas neuzmanības rezultātā.
	5. Ja Nomniekam ar Zirgu piedaloties sacensībās tiek piešķirtas balvas un naudas prēmija, tad Nomniekam pienākas 100 % no iegūtā balvu fonda.
	6. Zirga nāves gadījumā Īpašnieks ir atbildīgs par Zirga eitanāzijas un utilizācijas izmaksām.
6. **INVENTĀRS**
	1. Ja Zirgs tiek nomāts kopā ar inventāru, tas tiek norādīts Līguma 1. Pielikumā.
	2. Īpašnieks nodrošina, ka inventārs ir Zirgam atbilstošs un abām Pusēm zināmā, labā tehniskā stāvoklī.
	3. Līguma 1. Pielikumā uzskaitītie piederumi/ inventārs un aprīkojums ir un paliek Īpašnieka īpašums, un tas tiks atdots Īpašniekam Līguma darbības beigās, tādā pašā stāvoklī kā nodošanas brīdī, ņemot vērā dabisko nolietojumu.
	4. Inventāra nozaudēšanas, sabojāšanas vai pilnīgas nolietošanās gadījumā Nomniekam pie inventāra atgriešanas jānodrošina līdzvērtīgas kvalitātes un vērtības inventārs.
7. **CITI NOTEIKUMI**
	1. Puses nekavējoties paziņo par šajā Līgumā norādītajām - adreses, kontakttālruņu, vai e-pasta adreses izmaiņām. Katra Puse apņemas atbildēt uz otras Puses vēlmi sazināties un sadarbojas, Līguma pārtraukšanas, izmaiņu un citos Līgumā noteiktajos gadījumos, saskaņā ar šī Līguma noteikumiem.
	2. Zirga veselības problēmu gadījumā, ja Īpašnieks neievēro Līguma 8.1.punktā noteikto un tādējādi Nomnieks nespēj sazināties:
		1. Zirga dzīvībai bīstamu situāciju gadījumā, Nomnieks drīkst nekavējoties apstiprināt veterinārārsta rekomendēto lēmumu;
		2. 24 (divdesmit četru) stundu laikā, ja Zirga dzīvība nav apdraudēta, taču saslimšana var atstāt negatīvas sekas uz zirga veselību, ja netiks sniegta veterinārā palīdzība, Nomnieks drīkst apstiprināt veterinārārsta rekomendēto lēmumu.
	3. Ja ar Īpašnieku nav iespējams sazināties vai tas atsakās pieņemt Zirgu pēc Līguma darbības beigām, tad Nomniekam ir tiesības informēt tiesībsargājošajās institūcijas - LR Pārtikas un veterinārā dienesta Veterinārās uzraudzības departamentu, un, saskaņā ar Dzīvnieku aizsardzības likuma 4. panta 3. punktu par „Dzīvnieka atstāšanu bez aprūpes”, nodod Zirgu attiecīgās iestādes pārraudzībā.
8. **NOBEIGUMA NOTEIKUMI**
	1. Visus strīdus un domstarpības, kas varētu rasties ar Līguma izpildi, Puses centīsies atrisināt sarunu ceļā. Gadījumā, ja sarunu ceļā strīds netiks atrisināts 1 (viena) mēneša laikā no tā atklāšanās brīža, Puses vienojas strīdu izskatīt tiesā, atbilstoši LR normatīvo aktu noteikumiem.
	2. Šis Līgums pilnībā apliecina Pušu vienošanos. Jebkādi mutiski papildinājumi netiks uzskatīti par šī Līguma nosacījumiem, un visas izmaiņas un papildinājumi par Līguma nosacījumiem stāsies spēkā tikai pēc to noformēšanas rakstveidā un Līguma slēdzēju parakstīšanas.
	3. 1. un 2. Pielikums ir neatņemama šī Līguma sastāvdaļa.
	4. Līgums ir sastādīts uz 4 (četrām) lapaspusēm un parakstīts latviešu valodā 2 (divos) eksemplāros, pa vienam eksemplāram katrai no Pusēm.
9. **PUŠU REKVIZĪTI UN PARAKSTI**

ĪPAŠNIEKS NOMNIEKS

Vārds, uzvārds/Nosaukums Vārds, uzvārds/Nosaukums:

Kontakttālrunis: Kontakttālrunis:

Adrese: Adrese:

Epasts: Epasts:

Konta nr.: Konta nr.:

Paraksts Paraksts

**Pielikums Nr. 1**

1. **Zirga veselības stāvoklis:**
	1. Zirgam ir veiktas nepieciešamās vakcīnas;
	2. Zirga attārpošanas vēsture - (piemēram, pēdējoreiz veikta rudenī ar … līdzekli);
	3. Zirgam ir(nav) hroniska saslimšana - (piemēram, artrīts, celulīts)
	4. Zirgam ir alerģiska reakcija - (piemēram, uz siena putekļiem, kas var rezultēties elpceļu problēmās.)
2. **Zirga prasmes un iemaņas:**
	1. Zirgam ir sekojošas prasmes:
		1. (piemēram, vedams pie rokas, ļauj mazgāt kājas, ir transportējams)
		2. (piemēram, jājams/braucams visās trīs gaitās)
		3. (piemēram, ir startējis nacionālā līmeņa sacensībās konkūrā/iejādē/pajūgu braukšana)
		4. (piemēram, sagatavots 2.līmeņa shēmas elementu izpildei iejādes disciplīnā/ 1m augstu šķēršļu maršruta pārvarēšania konkūra disciplīnā)
	2. Zirgam ir sekojošas iemaņas:
		1. (piemēram, pārvar atsevišķus šķēršļus līdz 120cm augstumam).
3. **Zirga individuālās īpašības:**
	1. Zirgam ir uzvedības īpatnības - (piemēram, zirgs kļūst nervozs atrodoties ceļa satiksmē, nav radis tikt piesiets, baidās no kvadracikliem);
	2. Zirgam ir stereotipiskā uzvedība - (piemēram, gaisa rīšana, aušana).
4. **Zirga barošana**:
	1. izbarot pamatbarību - (piemēram, mitrinātu vai vītinātu sienu, … kg/dienā mērcētas auzas)
	2. izbarot papildbarību - (piemēram, divreiz dienā ….piedevas saskaņā ar ražotāja rekomendācijām.)
5. **Zirga aprūpe:**
	1. Pirms katra treniņa zirgs tiek notīrīts, pārbaudīts vai nav kādas traumas, brūces, nagā iesprūduši svešķermeņi.
	2. Īpašas prasības (piemēram, ejot aplokā zirgam jāliek sega, zirga skūšana, kalšana).
6. **Zirga nodarbināšana:**
	1. Minimālā slodze - (piemēram, 3 dienas nedēļā 30 min ilgs treniņš)
	2. Maksimālā slodze - (piemēram, 5 dienas nedēļā 1,5 h ilgs intensīvs treniņš).
	3. Saskaņā ar sastādīto treniņu plānu.
7. **Inventārs:**
	1. Zirga kopšanas inventārs (piemēram, birste, nagu āķis);
	2. Iemaukti ar pavadām (firma, izmērs, krāsa);
	3. Segli ar vēderjostu, kāpšļu siksnām un kāpšliem;
	4. Inventārs regulāri jākopj (piemēram, pēc katra treniņā minimāla apkope, reizi nedēļā rūpīga inventāra tīrīšana un ādas piederumu vaskošana, sviedreņu mazgāšana)

**Pielikums Nr.2**

**Vienošanās**

1. Zirgu nodarbina nepilngadīga persona: Vārds, Uzvārds, personas kods, vecums
2. Nepilngadīgajai personai ir tiesiska saistība ar līguma slēdzēju - meita, dēls, aizbilstamais
3. Zirgu drīkst izmantot tikai trenera uzraudzībā.

Civillikuma Ceturtā daļa Četrpadsmitā nodaļa Nomas un īres līguma noteikumi: <https://likumi.lv/ta/id/90220-civillikums-ceturta-dala-saistibu-tiesibas#n14-1>

2116. Nomnieks vai īrnieks, lietu nododot tālāk trešai personai, nedrīkst rīkoties ar viltu un par ļaunu pirmam iznomātājam vai izīrētājam, kā arī nedrīkst to nodot citādai lietošanai, nekā viņš pats to dabūjis, ne arī nodot uz ilgāku laiku, kā uz viņa paša nomas vai īres laiku.